b"\n_START_ARTICLE_\nTannaiitit\n_START_PARAGRAPH_\nTannaiitit (< aramean teni/tena, 'opettaa') olivat Mi\xc5\xa1naa kommentoineita rabbeja, jotka vaikuttivat vuosina 10\xe2\x80\x93220.  Tannaiittien ansiosta juutalainen suullisen lain perinne kehittyi Palestiinassa tarkkaan muotoiltujen ja j\xc3\xa4rjesteltyjen lakien verkostoksi juuri ennen sen kodifiointia. Tannaiittien kausi jaetaan viiteen tai kuuteen sukupolveen. Ensimm\xc3\xa4iset tannaiitit olivat Shammain ja Hillelin oppilaita, ja viimeiset Judah ha-Nasin aikalaisia. Tannaiitteja seurasivat amoraiitit, Gemaran kommentoijat."